alexandrainst/scandi-wiki huggingface dataset:
Gitaristen Nancy Wilson

Nancy Lamoureaux Wilson () er ein USA-amerikansk musikar, songar, låtskrivar, produsent og filmkomponist. Ho vart kjend i lag med den eldre systera si, songaren Ann Wilson, som gitarist og korvokalist i rockebandet Heart, der ho vart medlem i 1974.

Ho voks opp nær Seattle i forstaden Bellevue, og byrja å spele musikk som tenåring. Medan ho gjekk på college, vart ho i lag med systera Ann medlem av Heart. Dette var det første hardrockbandet fronta av kvinner, og Heart gav ut fleire album seint i 1970- og i 1980-åra, frå og med Dreamboat Annie (1975) og Little Queen (1977), som begge inneheldt hitsinglar som «Magic Man», «Crazy on You» og «Barracuda». 

Wilson har blitt hylla som gitarist og i 2016 kåra Gibson ho til den åttande beste, kvinnelege gitaristen gjennom tidene.

Diskografi
Live from McCabe's Guitar Shop (1999)
Nancy Wilson – Instructional Acoustic Guitar (2007, DVD)
Baby Guitars (2009)

Kjelder

Denne artikkelen bygger på «Nancy Wilson (guitarist)» frå ,  den 16. juni 2020. 
 oppgav desse kjeldene:

Bakgrunnsstoff

Heart

USA-amerikanske gitaristar
USA-amerikanske rockegitaristar
Kvinnelege rockesongarar
Heart-medlemmar
Resonator-gitaristar
Hirtshals

Hirtshals er ein by i Vendsyssel i Danmark. Han har 5857 innbyggjarar (2018). Han var senter i Hirtshals kommune fram til den danske kommunalreforma i 2007, då Hirtshals kommune blei del av Hjørring kommune. 

Byen er kjend for fiske- og ferjehamna si. Han har ferjesamband med Kristiansand, Larvik, Langesund, Stavanger og Bergen i Noreg. Det går motorveg frå byen direkte til Aalborg og vidare til Tyskland. Hirtshals hamn blei utbygd i 1919–1931 og sterkt utvida i 1966. Ho er den nest største fiskehamna i Danmark etter omsett mengd, berre overgått av Esbjerg på sørvestkysten av Jylland.

Nordsøakvariet i Hirtshals er eit av dei fremste saltvassakvaria i Norden, og tek særleg for seg livet i Nordsjøen. Akvariet er tilknytt Nordsømuseet. Sommarturismen knytt til museet og ferjetrafikken er betydeleg.

Nær Hirtshals fyr ligg Bunkermuseet Hirtshals. 10. batteri er det einaste utgrovne, komplette tyske forsvarsanlegget frå andre verdskrigen i Danmark som er ope for publikum.

Kjelder

Denne artikkelen bygger på «Hirtshals» frå ,  den 17. juni 2020.

Bakgrunnsstoff
 Hirtshals kommune (historisk database)
 Hirtshals turist

Byar i Region Nordjylland
Hjørring kommune
Roatán

Roatán er ei øy i Islas de la Bahía-departmentet i Honduras. Roatán er den største av øyene i øygruppa Islas de la Bahía, og er 60 km lang og mindre enn 8 km brei på det breiaste. Ho ligg mellom dei to øyene Útila og Guanaja. Namnet er også blitt skrive  «Ruatan» og «Rattan».

Øya består av to kommunar, Jose Santos Guardiola (oppkalla etter ein tidlegare president av Honduras) i aust og Roatán i vest, som også inkluderer øygruppa Cayos Cochinos. Den største busetnaden på Rotán er Coxen Hole, som er den viktigste busetnaden i kommunen Roatán. Andre landsbyar er French Harbour, West End og Oak Ridge (som er den viktigste busetnaden i kommunen Jose Santos Guardiola). 

Roatán ligg ved det mesoamerikanske barriererevet, det største barriererevet i Det karibiske havet og det nest største i verda etter Great Barrier Reef i Australia.  

Turisme er den viktigaste inntektskjelda i Roatán. Fiske er også ei viktig inntektskjelde på øya.

Galleri

Kjelder

Denne artikkelen bygger på «Roatán» frå ,  den 17. juni 2020.

Bakgrunnsstoff 

Honduransk geografi
Øyar i Karibia
Selskapet for Grimstad Bys Vel

Selskapet for Grimstad Bys Vel, også kalla Grimstad byselskap, er ein ideell organisasjon som har som formål å gjera Grimstad til ein triveleg og grøn by.

Vedtektene for selskapet slår fast at det skal verka for å gjera byen vakrare ved å sørga for og vedlikehald parkar, plantar, bygningar og utsmykking i byen.

Selskapet blei stifta i 1922 av innbyggjarar i byen, med Karl Olaus Knutson eller «kemner Knutson» som ein viktig pådrivar. Det har mellom anna støtta Ibsenhuset og Grimstad Bymuseum.

Byselskapet eig også mykje av skjergarden ved Grimstad, og har lagt øyene og holmane ut til friområde.

Kjelder

Denne artikkelen bygger på «Selskapet for Grimstad Bys Vel» frå ,  den 17. juni 2020.

Bakgrunnsstoff
 Selskapet for Grimstad Bys Vel

Grimstad kommune
Norske ideelle organisasjonar
Skipingar i 1922
Nicola Vizzoni

Nicola Vizzoni () er ein italiensk tidlegare sleggjekastar frå Pietrasanta som vann sølvmedaljen i øvinga under Sommar-OL 2000 og ved europameisterskapen 2010.

Aktiv
Vizzoni sette personleg rekord i OL-finalen 2000 med eit kast på 79,64 meter og sikra seg ein noko overraskande sølvmedalje, 38 centimeter bakk gullvinnar Szymon Ziółkowski frå Polen. Den 14. juli 2001 gjorde Vizzoni sitt livs lengste sleggjekast på 80,50 meter då han sigra ved eit stemne i Formia. Same året vann han øvinga ved universiaden i Beijing så vel som i mellomhavsleikane i Tunis. Under verdsmeisterskapen 2001 i Edmonton vart han fjerdemann med eit bestekast på 80,13 m, 14 cm bak bronsemedaljøren.

Ved EM 2010 i Barcelona kneip Vizzoni sølvmedaljen med sine 79,12 meter, 6 cm framom Krisztián Pars frå Ungarn, begge ein liten meter bakom europameisteren Libor Charfreitag.

Vizzoni vart italiensk meister i sleggjekasting elleve gongar: 1998, 2000–2007 og 2009–2010.

Medaljar og plasseringar i internasjonale meisterskap
VM 1997 i Aten: Utslått i kvalifiseringa (73,42 m=nr 22)
VM 1999 i Sevilla: Nr 9 – 78,31 m
OL 2000 i Sydney: Sølvmedalje – 79,64 m, bakom Szymon Ziółkowski (80,02 m)
VM 2001 i Edmonton: Nr 4 – 80,13 m
EM 2002 i München: Utslått i kvalifiseringa (77,57 m=nr 13)
VM 2003 i Paris: Utslått i kvalifiseringa (75,76 m=nr 15)
OL 2004 i Aten: Nr 10 – 74,27 m
VM 2005 i Helsinki: Utslått i kvalifiseringa (70,77 m=nr 25)
EM 2006 i Göteborg: Nr 9 – 76,55 m
VM 2007 i Osaka: Utslått i kvalifiseringa (73,64 m=nr 16)
OL 2008 i Beijing: Utslått i kvalifiseringa (75,01 m=nr 13)
VM 2009 i Berlin: Nr 9 – 73,70 m
EM 2010 i Barcelona: Sølvmedalje – 79,12 m, bakom Libor Charfreitag (80,02 m)
VM 2011 i Daegu: Nr 8 – 77,04 m
EM 2012 i Helsinki: Nr 5 – 75,13 m
OL 2012 i London: Nr 7 – 76,07 m
VM 2013 i Moskva: Nr 7 – 77,61 m
EM 2014 i Zürich: Nr 11 – 73,94 m

Kjelder

Denne artikkelen bygger på «Nicola Vizzoni» frå ,  den 17. juni 2020.  
 

Italienske friidrettsutøvarar
Sleggekastarar
Cannonball av Supertramp

«Cannonball» er opningssporet på Supertramp-albumet Brother Where You Bound frå 1985. 

«Cannonball» var skriven og sungen av klaverspelaren Rick Davies utelukkande på akkorden g-moll. Davies sa i eit intervju «eg berre såg om det var mogeleg».

Songen vart den siste topp 40-singelen til Supertramp i USA då han nådde 28. plassen på Billboard-lista våren 1985. Songen gjekk òg inn på dance-lista, der han nådde niandeplassen. 

På den andre sida av 12"-versjonen var ein ti minuttar lang instrumentalversjon av songen.
Nær avslutninga av LP-versjonen kan ein høyre blåsarar sitere jazzmelodien Topsy.

Musikkvideoen var regissert av Steve Barron og syner ein holebuar som kjem heim til dagens Grand Junction i Colorado for å sjå bandet øve på songen på ein scene.

Medverkande
 Rick Davies: piano, synthesizer, vokal
 John Helliwell: saksofon
 Bob Siebenberg: trommer
 Dougie Thomson: bass
 Marty Walsh: gitar
 Doug Wintz: trombone

Salslister

Kjelder

Denne artikkelen bygger på «Cannonball (Supertramp song)» frå ,  den 17. juni 2020. 
 oppgav desse kjeldene:

Bakgrunnsstoff
 

Supertramp-songar
Singlar frå 1985
Songar skrivne av Rick Davies
Songar frå 1985
A&M Records-singlar
Scott Page

Scott Page () er ein amerikansk musikar, teknolog og entreprenør kjend som saksofonist og rytmegitarist med Pink Floyd, Supertramp og Toto. Page er adjunkt ved University of Southern California sin Thornton School of Music.

Han er i dag direktør i Think:EXP, eit Los Angeles-basert mediaføretak.

Diskografi
Med Supertramp
 Brother Where You Bound (1985)
 Free as a Bird (1987)

Med Pink Floyd
 A Momentary Lapse of Reason (1987)
 Delicate Sound of Thunder (1989)
 Shine On (1992)
 Oh, by the Way (2007)
 Discovery (2011)

Med andre artistar
Geronimo Black - Geronimo Black (1972)
The Alpha Band - The Statue Makers of Hollywood (1978)
Ladd McIntosh Big Band - Energy (1982)
Roger Hodgson - In the Eye of the Storm (1984)
Bob Siebenberg - Giants in Our Own Room (1986)
Earl Thomas Conley - Too Many Times (1986)
Ymse - Stairway to Heaven/Highway to Hell (1989)
David Cassidy - Didn't You Used to Be... (1992)
Gorky Park - Moscow Calling (1992)
Bob Malone - Bob Malone (1999)
Eddie Zip - New Orleans Live in Hollywood (2001)
Mickey Raphael - Hand to Mouth (2001)
David Lee Roth - Diamond Dave (2003)
Jane's Addiction - Strays (2003)
The Pink Floyd Tribute Band - Breathe: A Tribute to Pink Floyd (2004)
Ymse - Return to the Dark Side of the Moon: A Tribute to Pink Floyd (2005)
The Pink Floyd Tribute Band - Breathe: A Tribute to Pink Floyd (2005)
Giorgio - Party of the Century (2010)
Ymse - A Collection of Delicate Diamonds: A Tribute to Pink Floyd (2011)
Seth Loveless - Seth Loveless (2014)

Kjelder 

Denne artikkelen bygger på «Scott Page» frå ,  den 17. juni 2020. 
 oppgav desse kjeldene:

Bakgrunnsstoff

 

USA-amerikanske gitaristar
Pink Floyd-medlemmar
USA-amerikanske saksofonistar
Supertramp-medlemmar
Aust-Agder museum og arkiv

Aust-Agder museum og arkiv IKS (AAma) er eit interkommunalt selskap skipa i 2015 som forvaltar museum og arkiv i tidlegare Aust-Agder fylke. Det omfattar KUBEN i Arendal, Grimstad bys museer og Setesdalsmuseet.

Selskapet blei stifta gjennom samanslåing av Aust-Agder kulturhistoriske senter IKS, Setesdalsmuseet IKS og Stiftelsen Grimstad bys museer.

Avdelingar
 KUBEN i Arendal. To avdelingar: Arkivavdeling; Museums- og formidlingsavdeling.     
 Setesdalsmuseet i Valle i Setesdal.
 Grimstad bys museer.

Kjelder

Bakgrunnsstoff

Kulturhistoriske museum i Noreg
Fylkesmuseum
Museum i Agder
Norske interkommunale føretak
Dean Macey

Dean Macey () er ein britisk tidlegare tikjempar. Han vann sølvmedaljen i øvinga ved VM 1999 og bronsen i VM 2001.

Aktiv
Macey vann i mai 1999 i Arles tikamptevlinga under landskampen Frankrike–Storbritanna etter å ha sanka 8 347 poeng. Same sesongen i august forbetra han sitt personbeste til 8 556 poeng under verdsmeisterskapen i Sevilla og vann sølvmedaljen bak den suverene vinnaren, Tomáš Dvořák frå Tsjekkia. I sin neste tikamp, i Sommar-OL 2000 i Sydney, samla Macey 8 567 poeng, noko som gav han fjerdeplassen bakom estaren Erki Nool (8 641), tsjekkaren Roman Šebrle (8 606) og USA-amerikanske Chris Huffins (8 595).

Ved verdsmeisterskapen 2001 i Edmonton presterte Macey sitt livs beste tikamp. Med 8 603 poeng tok bronsemedaljen, einast Tomáš Dvořák (8 902) og Erki Nool (8 815) gjorde det betre. Under dei olympiske sommarleikane 2004 enda Macey som i Sydney-OL på fjerdeplassen. Med 8 414 poeng hamna han langt bak medaljevinnarane; Roman Šebrle vann med 8 893 poeng framfor Bryan Clay (8 820) frå USA og Dmitrij Karpov (8 725) frå Kasakhstan. I mars 2006 sigra Macey med 8 143 poeng då samveldeleikane 2006 fann stad i Melbourne.

Den mykje skadeplaga Macey deltok i berre 14 tikamptevlingar over ein periode på 13 år, 1996-2008. Han fullførte ti av tevlingane.

Medaljar og plasseringar i internasjonale meisterskap
VM 1999 i Sevilla: Sølvmedalje – 8 556 poeng, bakom Tomáš Dvořák (8 744 p)
OL 2000 i Sydney: Nr 4 – 8 567 poeng
VM 2001 i Edmonton: Bronsemedalje – 8 603 poeng
OL 2004 i Aten: Nr 4 – 8 414 poeng

Kjelder

Denne artikkelen bygger på «Dean Macey» frå ,  den 18. juni 2020.  
 

Britiske friidrettsutøvarar
Mangekjemparar
Grimstad bys museer

Grimstad bys museer er ein del av Aust-Agder museum og arkiv som formidlar historie i Grimstad kommune. Det driv Ibsen-museet i Grimstad, Sjøfartsmuseet i Hasseldalen og Norsk Hagebruksmuseum på Dømmesmoen. Det forvaltar også vitjingar til Knut Hamsun si diktarstove på Nørholm.

Galleri

Kjelder

Grimstad kommune
Museum i Agder
Kulturhistoriske museum i Noreg
Invalid

Invalid (gjennom fransk, av latin invalidus, 'kraftlaus') er det å vera ufør eller ha svekka funksjonevne, ofte som følgje av sjukdom eller påført skade.
Omgrepet invalid kan opplevast som støytande, og ein bruker i dag gjerne uføre, funksjonshemming eller nedsett funksjonsevne i staden.

Opphavleg viste omgrepet til å vera uskikka til (militær)teneste. Ein kunne til dømes vera krigsinvalid etter å ha teke del i krig.

Sjå òg
Invalidenfriedhof i Berlin
Invalidenstrasse i Berlin
Invalidekyrkja i Paris
Les Invalides i Paris

Kjelder

Franske ord og uttrykk
Funksjonshemming
Dei nordlege krosstoga

De nordlige krosstoga eller Austersjøkrosstoga var krosstog som blei utført av dei kristne kongane i Danmark og Sverige og Den tyske ordenen mot heidenske folk som budde langs Austersjøen. Svenskane og tyskarane førte også krosstog mot dei russisk-ortodokse kongedøma i nord. Nokre av desse handlingane blei kalla krosstog i samtida si, men dei fleste, særleg dei svensk,e fekk denne nemninga først av nasjonalromantiske historikarar på 1800-talet. Krosstog mot heidenske baltarar var likevel blitt autoriserte av pave Aleksander III i bullen Non parum animus noster frå 1171 eller 1172.

Dei råka områda i Baltikum blei etterkvart koloniserte av tyskarar, svenskar og danskar. Finnane, estarane, latviarane, litauarane  og gammalprøyssarane konverterte til kristendommen. Også norske styrkar dtok del; både kongar og privatpersonar var med på krosstoga i Austersjøen.

Kjelder

Denne artikkelen bygger på «De nordlige korstog» frå ,  den 18. juni 2020.  
 

 
Nord
Jon Gunnar Pedersen

Jon Gunnar Pedersen () er ein norsk finansmann, rådgjevar for det offentlege og politikar for Høgre. Han var politisk rådgjevar for statsråd Kristin Clemet 1989–1990, rådgjevar for Høgre 1990–1994, arbeidde i Orkla Finans frå 1994 til 2002, var rådgjevar i eigarskapssaker for staten 2002–2007, statssekretær i Finansdepartementet 2013–2015, og partner i Arctic Securities frå 2007.
Han er leiar for ekspertutvalet «», utnemnd i 2020.

Han voks opp i Grue i Hedmark i Innlandet fylke.

Kjelder

Denne artikkelen bygger på «Jon Gunnar Pedersen» frå ,  den 18. juli 2020.  
 

Norske finansfolk
Norske økonomar
Statssekretærar i Regjeringa Solberg
Statssekretærar frå Høgre
Folk frå Grue
Kronisk

Kronisk ('langvarig', av gresk khronos, ‘tid’) kan visa til:

kronisk nyresjukdom
kronisk obstruktiv lungesjukdom (KOLS)
kronisk utmattingssyndrom
kronisk sjukdom
kronisk smerte
kronisk sår

Kjelder
kronisk i Store medisinske leksikon 

Greske ord og uttrykk
Dyspareuni

Dyspareuni (frå gresk dys-, ‘dårlig’ og parevnos, ‘samleie’) er smerte ved samleie eller, for kvinner, penetrering. Det kan opptre hjå begge kjønn, men er vanlegast hjå kvinner. Årsaka kan vera psykisk eller fysisk. Det oppter til dømes ved Sjögrens syndrom.

Dyspareuni hjå kvinner 
Dyspareuni hjå kvinner kan oppstå ved penetrerande samlei eller innføring av til dømes tampongar. Det kan indelas i en ytlig och en djup variant. Den ytlre varianten er dominert av smerte hovudsakleg frå vulva og vagina medan den djupe varianten har meir magesmerte og til dømes opptrer i samband med endometriose og myom. Om smerta kjem av sjølve friksjonen i skjeden kan det koma av skjøre slimhinner eller xerosis cutis (tørrleik) i skjeden. 

Om det ikkje blir behandla kan dyspareuni føra til vaginisme, som er ein ufrivillig muskelspasme eller vestibulitt.

Globalt er 8-22 % av kvinner i verda råka av dyspareuni ein eller annan gong i livet, ifølgje ein gjennomgang av fleire forskingsrapportea.

Dyspareuni hjå menn 
Dyspareuni kan også opplevast av menn. Menn kan kjenna smerta før eller under ejakulasjon i samband med infeksjonar i til dømes prostata, interstitiell cystitt, vissa kjønnssjukdommar, kort frenulum eller forhudsfortrenging.

Om smerta kjem av ereksjonen, talar ein i staden om priapisme.

Kjelder

Denne artikkelen bygger på «Dyspareuni» frå ,  den 18. juni 2020.  
 

Seksualmedisin
Smerte
Greske ord og uttrykk
Menoragi

Menoragi (av gresk men, månad og rhegnynai, ‘bryta fram’) er ei unormalt kraftig og/eller langvarig bløding i samband med menstruasjon. Det er ei vanleg gynekologisk blødingsforstyrring som råkar cirka 10-20 procent av fertile kvinner. Ved menoragi er blødingane jamleg tilbakevendande og er anten meir langvarige enn normal menstruasjon, kraftigare, eller ein kombinasjon av dessa. Blødingsmengda ved menorrgi er per definisjon over totalt 80 ml.

Ulike årsaker kan føra til menoragi:
 Bruk av koparspiral
 Lækjemiddel som acetylsalicylsyre
 Koaguleringsforstyrringar
 Tyreoideasjukdommar
 Endometriepolyppar
 Myom (ufarlege muskelknutar)
Årsaka kan også vera idiopatisk, det vil seia ukjend.

Kjelder 

Denne artikkelen bygger på «Menorragi» frå ,  den 18. juni 2020.  
 
Menstruasjonssyklusen
Sjukdommar og forstyrringar i kvinnelege kjønnsorgan
Greske ord og uttrykk
Bløding
Dysuri

Dysuri (frå gresk dys-, ‘dårleg’, og ouron, ‘urin’) er ein medisinsk tilstand som inneber sviee, ubehag eller smerte i samband med urinering. Dette er som oftast eit symptom på urinvegsinfeksjon eller nyrebekkenbetennelse. Psykogen dysuri kan til dømes førekoma ved somatoform autonom dysfunksjon.

Dysuri er eit typisk symptom ved infeksjon i urinblære eller urinrøyr. Kvinner kan også oppleva smerte ved vasslating i samband med infeksjonar i underlivet. Menn kan oppleva smerte i samband med betennelse i prostata, prostatitt. Andre blæretilstandar og stein i nedre del av urinleiaren kan også medføra dysuri.

Sjå òg 
 Kronisk interstitiell cystitt

Kjelder 

Denne artikkelen bygger på «Dysuri» frå ,  den 18. juni 2020.  
 

Smerte
Unormale funn ved urinundersøking
Greske ord og uttrykk
Free as a Bird av Supertramp

Free as a Bird er det niande studioalbumet til det engelske rockebandet Supertramp, gjeve ut i oktober 1987.

Albumet var ei slags retningsendring, der dei fleste songane var eit steg attende frå den progressive rockestilen deira og meir mot synthesizerbaserte danserytmar. Hovudlåtskrivaren Rick Davies sa seinare: «Free as a Bird var eit eksperiment om å prøve å bli meir moderne og byggje det opp med datamaskinar og trommemaskinar, og la folk komme inn ein og ein. Då mistar ein litt av anda eit band gjev.»

Oversyn 
Albumet var det første Supertramp-albumet med bidrag frå gitaristen og vokalisten Mark Hart. Han vart seinare fulltidsmedlem av gruppa. 

Trass i at «I'm Beggin' You» vart ein ht på club-lista i USA og tittelsporet på Free as a Bird vart ein liten hit, nådde ikkje albumet høgare enn 101. plassen på Billboard-lista og var det første Supertramp-albumet sidan Indelibly Stamped i 1971 som ikkje nådde topp 100 på lista. 

Bandet vart oppløyst kort tid etter turneen for albumet og kom ikkje saman att før i 1997, då det var utan bassisten Dougie Thomson.

Mottaking

Den korte meldinga til Allmusic avviste albumet som «ei fargelaus og melodilaus samling progrock».

Innhald
Alle songar skrivne av Rick Davies, utanom der andre er nemnde.

Medverkande
Rick Davies – klaverinstrument, vokal
John Helliwell – saksofon, brass
Dougie Thomson – bass
Bob Siebenberg – trommer, perkusjon

Andre medverkande
Mark Hart – gitar, klaverinstrument, vokal
Marty Walsh – gitar, korvokal
Lee Thornburg – trompet, brass
Nick Lane – brass
Scott Page – brass
Lon Price – brass
David Woodford – brass
Steve Reid – perkusjon
Linda Foot – korvokal
Lise Miller – korvokal
Evan Rogers – korvokal
Karyn White – korvokal

Produksjon
Produsentar: Rick Davies, Tom Lord-Alge, Supertramp
Lydteknikar: Norman Hall
Assisterande lydteknikarar: Bob Loftus, Jeff Lorenzen
Miksing: Tom Lord-Alge
Mastering på originalplata: Bob Ludwig
Ommastering: Greg Calbi, Jay Messina
Kunstnarisk leiar og design: Richard Frankel
Fotografi: Raul Vega

Salslister

Vekeslister

Årslister

Salstrofé og salstal

Singlar
Singelliste – Billboard (USA)

Offisielle lister (Storbritannia)

Kjelder

Denne artikkelen bygger på «Free as a Bird (album)» frå ,  den 18. juni 2020.  
 

Supertramp-album
Musikkalbum frå 1987
A&M Records-album
Album produserte av Tom Lord-Alge
Album produserte av Rick Davies
I'm Beggin' You

«I'm Beggin' You» er ein song av det engelske rockebandet Supertramp frå albumet Free as a Bird i 1987.

Songen var ein av to singlar frå Supertramp som gjekk inn på dance-lista i USA. «I'm Beggin' You» nådde toppen av den amerikanske Billboard Hot Dance Club Play tidleg i 1988. Singelen gjekk derimot ikkje inn på Billboard Hot 100.

Musikkvideo
Musikkvideoen til songen var sett til New York City med bilete av George Washington Bridge, Times Square og mot slutten Brooklyn Bridge over East River.

Innhald
 «I'm Beggin' You» (Rick Davies)
 «No Inbetween» (Davies)

Medverkande
Rick Davies – piano, klaverinstrument, vokal
John Helliwell – saksofon, brass
Bob Siebenberg – trommer
Dougie Thomson – bassgitar
Marty Walsh – gitar
Nick Lane – brass
Scott Page – brass
Lon Price – brass
Lee Thornburg – trompet, brass
David Woodford – brass

Kjelder

Denne artikkelen bygger på «I'm Beggin' You» frå ,  den 18. juni 2020. 
 oppgav desse kjeldene:

Bakgrunnsstoff
 

Singlar frå 1987
Supertramp-songar
Songar på toppen av Billboard Dance Club Songs-lista
Songar skrivne av Rick Davies
Songar frå 1987
A&M Records-singlar
Mark Hart

Mark Hart (datoar) er ein USA-amerikansk musikar og multi-instrumentalist, mest kjend som medlem av både Supertramp (1986–1988, 1996–2002, sidan 2015) og Crowded House (1993–1996, 2007–2019). I tillegg til å vere bandmedlem, har han vore turné og studiomusikar for artistar som Ringo Starr. Hart har òg skrive filmmusikk og arbeidd som plateprodusent.

Soloalbum
{|class="wikitable"
!År
!Tittel
!Selskap
|-
|2002
|Nada Sonata
|PSB Records
|-
|2014
|The Backroom
|PSB Records
|}

Kjelder

Denne artikkelen bygger på «Mark Hart» frå ,  den 18. juni 2020. 
 oppgav desse kjeldene:

USA-amerikanske rockegitaristar
USA-amerikanske gitaristar
Folk frå Fort Scott i Kansas
Supertramp-medlemmar
Crowded House-medlemmar
Some Things Never Change

Some Things Never Change er det tiande studioalbumet til det engelske rockebandet Supertramp, gjeve ut i mars 1997.

Oversyn
Some Things Never Change representerte eit steg attende til den tidlegare stilen deira (før Free as a Bird), med meir organiske innspelingsteknikkar enn på det førre studioalbumet deira. John Helliwell fortalte at «me spelte inn albumet på ein måte som Supertramp ikkje hadde gjort før og det var at alle var i studio i lag og gjorde det meir eller mindre live.»

Albumet inneheld singelen «You Win, I Lose», som vart ein liten hit i Tyskland og vart ein del spelt på radio i Canada.

Songen «Live to Love You» har både ein «taklingslyd» frå eit handheldt elektronisk spel, Coleco Electronic Quarterback, i tillegg til «Pop-o-matic bubble»-lydar frå brett spelet Trouble. Denne lyden var henta frå hitten deira «The Logical Song» frå 1979.

Mottaking

Allmusic skreiv at albumet har ein liknande stil og same sterke framføring som i gullåra til bandet, men mangla dei «innrivande, fengande melodiane» frå den tida, og det var derfor berre av interesse for fans av bandet og få andre.

Innhald
Alle songar skrivne og sungen av Rick Davies, utanom der andre er nemnde.

Medverkande
Rick Davies – klaverinstrument, vokal
Mark Hart – gitar, klaverinstrument, vokal
John Helliwell – saksofon, blåseinstrument
Cliff Hugo – bass
Bob Siebenberg – trommer
Lee Thornburg – trombone, trompet, korvokal
Carl Verheyen – gitar
Tom Walsh – perkusjon, trommer på «And The Light»

Andre medverkande
Bob Danziger – kalimba
Karen Lawrence – korvokal
Kim Nail – korvokal
Fred Mandel - gitar på «And The Light» (ikkje oppført i omslaget)

Produksjon
Produsentar: Jack Douglas, Fred Mandel
Leiande produsent: Rick Davies
Lydteknikarar: Ian Gardiner, Jay Messina
Assisterande lydteknikar: Ian Gardiner, Mike Scotella
Mikseassistent: Roy Clark, Brian Hargrove
Mastering: Bob Ludwig
Kunstnarisk leiar: Richard Frankel
Plateomslag: Dimo Safari
Portrett: Dennis Keeley

Salslister

Vekeslister

Årslister

Salstrofé og salstal

Singlar

Kjelder

Denne artikkelen bygger på «Some Things Never Change» frå ,  den 18. juni 2020. 
 oppgav desse kjeldene:

Musikkalbum frå 1997
EMI Records-album
Supertramp-album
Album produserte av Jack Douglas